CELEX: 22010D0138
Language: da
Date: 2010-12-10 00:00:00
Title: Det Blandede EØS-udvalgs afgørelse nr. 138/2010 af 10. december 2010 om ændring af bilag XIII (Transport) til EØS-aftalen

31.3.2011   
            
            
               DA
            
            
               Den Europæiske Unions Tidende
            
            
               L 85/22
            
         DET BLANDEDE EØS-UDVALGS AFGØRELSE
   Nr. 138/2010
   af 10. december 2010
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-udvalgs afgørelse nr. 123/2010 af 10. november 2010 (1).
            
         
               (2)
            
            
               Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (2) blev indarbejdet i aftalen ved Det Blandede EØS-udvalgs afgørelse nr. 69/2009 af 29. maj 2009 (3), med landespecifikke tilpasninger.
            
         
               (3)
            
            
               Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af de fælles grundlæggende normer for luftfartssikkerhed (4) bør indarbejdes i aftalen.
            
         
               (4)
            
            
               Kommissionens forordning (EU) nr. 358/2010 af 23. april 2010 om ændring af forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (5) bør indarbejdes i aftalen.
            
         
               (5)
            
            
               Forordning (EU) nr. 185/2010 ophæver Kommissionens forordning (EF) nr. 1217/2003 (6), (EF) nr. 1486/2003 (7), (EF) nr. 1138/2004 (8) og (EF) nr. 820/2008 (9), der er indarbejdet i aftalen, men som fortsat bør finde anvendelse indtil — og derfor først bør ophæves i henhold til aftalen med virkning fra — den dato, hvor den sidste af Det Blandede EØS-udvalgs afgørelser om indarbejdelse i aftalen af de foranstaltninger (10), der er nødvendige for, at forordning (EF) nr. 300/2008 kan finde anvendelse, træder i kraft —
            
         VEDTAGET DENNE AFGØRELSE:
   Artikel 1
   I bilag XIII til aftalen foretages følgende ændringer:
   
               1.
            
            
               Følgende punkt indsættes efter punkt 66hd (Kommissionens forordning (EU) nr. 1254/2009):
               
                           »66he.
                        
                        
                           
                              32010 R 0185: Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af de fælles grundlæggende normer for luftfartssikkerhed (EUT L 55 af 5.3.2010, s. 1), som berigtiget i EUT L 253 af 28.9.2010, s. 61, som ændret ved:
                           
                                       —
                                    
                                    
                                       
                                          32010 R 0358: Kommissionens forordning (EU) nr. 358/2010 af 23. april 2010 (EUT L 105 af 27.4.2010, s. 12).
                                    
                                 Forordningens bestemmelser gælder i forbindelse med aftalen med følgende tilpasning:
                           Denne forordning finder anvendelse fra den dato, hvor den sidste af Det Blandede EØS-udvalgs afgørelser om indarbejdelse i aftalen af de foranstaltninger, der er nødvendige for, at forordning (EF) nr. 300/2008 kan finde anvendelse, træder i kraft«.
                        
                     
         
               2.
            
            
               Følgende indsættes i punkterne 66i (Kommissionens forordning (EF) nr. 820/2008), 66j (Kommissionens forordning (EF) nr. 1217/2003) og 66m (Kommissionens forordning (EF) nr. 1138/2004):
               »Forordningens bestemmelser gælder i forbindelse med aftalen med følgende tilpasning:
               Denne forordning finder anvendelse indtil den dato, hvor den sidste af Det Blandede EØS-udvalgs afgørelser om indarbejdelse i aftalen af de foranstaltninger, der er nødvendige for, at forordning (EF) nr. 300/2008 kan finde anvendelse, træder i kraft.«
            
         
               3.
            
            
               I teksten til punkt 66k (Kommissionens forordning (EF) nr. 1486/2003) foretages følgende ændringer:
               
                           i)
                        
                        
                           Den nuværende tilpasning ændres til tilpasning a).
                        
                     
                           ii)
                        
                        
                           Følgende tilpasning indsættes efter den nye tilpasning a):
                           
                                       »b)
                                    
                                    
                                       Denne forordning finder anvendelse indtil den dato, hvor den sidste af Det Blandede EØS-udvalgs afgørelser om indarbejdelse i aftalen af de foranstaltninger, der er nødvendige for, at forordning (EF) nr. 300/2008 kan finde anvendelse, træder i kraft.«
                                    
                                 
                     
         
               4.
            
            
               Teksten til punkterne 66i (Kommissionens forordning (EF) nr. 820/2008), 66j (Kommissionens forordning (EF) nr. 1217/2003), 66k (Kommissionens forordning (EF) nr. 1486/2003) og 66m (Kommissionens forordning (EF) nr. 1138/2004) udgår med virkning fra den dato, hvor den sidste af Det Blandede EØS-udvalgs afgørelser om indarbejdelse i aftalen af de foranstaltninger, der er nødvendige for, at forordning (EF) nr. 300/2008 kan finde anvendelse, træder i kraft.
            
         Artikel 2
   Den islandske og den norske udgave af forordning (EU) nr. 185/2010 og (EU) nr. 358/2010, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 11. december 2010, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (11).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 10. december 2010.
      
         
            På Det Blandede EØS-udvalgs vegne
         
         Stefán Haukur JÓHANNESSON
         
            Formand
         
      
   
   
      (1)  EUT L 58 af 3.3.2011, s. 81.
   
      (2)  EUT L 97 af 9.4.2008, s. 72.
   
      (3)  EUT L 232 af 3.9.2009, s. 25.
   
      (4)  EUT L 55 af 5.3.2010, s. 1.
   
      (5)  EUT L 105 af 27.4.2010, s. 12.
   
      (6)  EUT L 169 af 8.7.2003, s. 44.
   
      (7)  EUT L 213 af 23.8.2003, s. 3.
   
      (8)  EUT L 221 af 22.6.2004, s. 6.
   
      (9)  EUT L 221 af 19.8.2008, s. 8.
   
      (10)  Kommissionens forordning (EF) nr. 272/2009 af 2. april 2009, Kommissionens forordning (EU) nr. 1254/2009 af 18. december 2009, Kommissionens forordning (EU) nr. 18/2010 af 8. januar 2010, Kommissionens forordning (EU) nr. 72/2010 af 26. januar 2010, Kommissionens forordning (EU) nr. 185/2010 af 4. marts 2010, Kommissionens forordning (EU) nr. 297/2010 af 9. april 2010, Kommissionens forordning (EU) nr. 357/2010 af 23. april 2010, Kommissionens forordning (EU) nr. 358/2010 af 23. april 2010, Kommissionens afgørelse K(2010) 774 endelig af 13. april 2010 og Kommissionens afgørelse K(2010) 2604 endelig af 23. april 2010.
   
      (11)  Ingen forfatningsmæssige krav angivet.